ททบ.5 จับมือ อพวช. จัดประกวดหนังสั้นวิทยาศาสตร์ ชิงเงิน 1ล้าน
ช่อง 5 จับมือ องค์การพิพิธภัณฑ์วิทยาศาสตร์แห่งชาติ (อพวช.) จัดประกวดหนังสั้นภายใต้แนวคิด สนุก มหัศจรรย์ ที่พิพิธภัณฑ์วิทยาศาสตร์ ชิงเงินรางวัลกว่า 1 ล้าน เพื่อจุดประกายความคิดสร้างสรรค์ นำไปสู่การพัฒนาองค์ความรู้,พ.อ.ธนาธิป สว่างแสง โฆษกประจำ ททบ. เผยว่า องค์การพิพิธภัณฑ์วิทยาศาสตร์แห่งชาติ (อพวช.) ร่วมกับ สถานีวิทยุโทรทัศน์กองทัพบกช่อง 5 (ททบ.5) และบริษัท อาร์ทีเอ เอ็นเตอร์เทนเมนท์ จำกัด (มหาชน) เปิดตัวรายการ สนุก มหัศจรรย์ ที่พิพิธภัณฑ์วิทยาศาสตร์ Amuse & Amaze Short Film Contest Season 2 จัดประกวดหนังสั้นวิทยาศาสตร์ โดยเปิดพื้นที่ให้แก่เยาวชนไทย นักเรียน นิสิต นักศึกษา และบุคคลทั่วไปที่มีอายุไม่เกิน 25 ปี และมีใจรักการทำหนังสั้นแนววิทยาศาสตร์ ร่วมส่งผลงานการประกวดหนังสั้นทางวิทยาศาสตร์ในหลากหลายเรื่องราว ภายใต้แนวคิด สนุก มหัศจรรย์ ที่พิพิธภัณฑ์วิทยาศาสตร์ ชิงเงินรางวัลกว่า 1 ล้านบาท หมดเขตรับสมัคร 31 มีนาคม นี้,ด้าน ผศ.ดร.รวิน ระวิวงศ์ ผู้อำนวยการองค์การพิพิธภัณฑ์วิทยาศาสตร์แห่งชาติ (อพวช.) กล่าวว่า ปัจจุบันการสื่อสารทางวิทยาศาสตร์มีความสำคัญอย่างมากในการขับเคลื่อนประเทศ การผลิตหนังสั้นแนววิทยาศาสตร์ ถือเป็นอีกหนึ่งเครื่องมือในการสื่อสารเรื่องราววิทยาศาสตร์ไปสู่สังคมในวงกว้างได้เป็นอย่างดี โดยได้นำความรู้ที่เกี่ยวข้องกับวิทยาศาสตร์มาบอกเล่าในรูปแบบของหนังสั้น ซึ่งให้ทั้งความรู้และความเพลิดเพลิน เพื่อจุดประกายความคิดสร้างสรรค์ และความรู้ด้านวิทยาศาสตร์ให้กับคนในสังคม และนำไปสู่การพัฒนาองค์ความรู้ใหม่ๆ การจัดประกวดหนังสั้นวิทยาศาสตร์ สนุก มหัศจรรย์ ที่พิพิธภัณฑ์วิทยาศาสตร์ Amuse & Amaze Short Film Contest Season 2 นี้ ภายใต้แนวคิด สนุก มหัศจรรย์ ที่พิพิธภัณฑ์วิทยาศาสตร์,ขณะที่ พล.ท.กิตติเชษฐ์ ศรดิษฐพันธ์ กรรมการผู้อำนวยการใหญ่ สถานีวิทยุโทรทัศน์กองทัพบกช่อง 5 (ททบ.5) กล่าวว่า การจัดประกวดหนังสั้นซีซั่นแรกในปีที่ผ่านมา ได้รับความสนใจจากเยาวชน นักเรียน นิสิต นักศึกษา กว่า 100 สถาบัน และผ่านการคัดเลือกผลงานหนังสั้นเพียง 40 เรื่องเท่านั้น จากนั้นได้นำผลงานทั้ง 40 เรื่อง มาเผยแพร่ออกอากาศทางสถานีโทรทัศน์กองทัพบกช่อง 5 (ททบ.5) และทีวีดาวเทียม ช่อง TGN ไปยัง 177 ประเทศ ใน 6 ทวีปทั่วโลก และยังได้จัดกิจกรรมเชิญชวนผู้ชมหนังสั้นทั้ง 40 เรื่อง โหวตหนังสั้นที่ชื่นชอบ เพื่อชิงรางวัล ป๊อปปูลาร์โหวต จากนั้นก็จะเริ่มดำเนินการจัดการประกวดหนังสั้นปีที่ 2 ในปีนี้ ซึ่งหวังว่าจะได้รับผลตอบรับที่ดีจากเยาวชน และประชาชนทั่วไปเป็นอย่างดีในการส่งผลงานเข้ามาประกวด , ,พล.อ.กิจพันธ์ ธัญชวนิช กรรมการบริหาร บริษัท อาร์ทีเอ เอ็นเตอร์เทนเมนท์ จำกัด (มหาชน) กล่าวว่า รางวัลสำหรับผู้ชนะการประกวด แบ่งเป็น 2 ประเภท คือ 1.ประเภทอุดมศึกษาและประชาชนทั่วไป อายุไม่เกิน 25 ปี รางวัลชนะเลิศ อันดับที่ 1 เงินรางวัล 100,000.- บาท พร้อมโล่ และประกาศนียบัตร, รางวัล ชนะเลิศ อันดับที่ 2 เงินรางวัล 70,000.-บาท พร้อมโล่และประกาศนียบัตร และรางวัลชนะเลิศ อันดับที่ 3 เงินรางวัล 50,000.- บาท พร้อมโล่และประกาศนียบัตร,2. ประเภทมัธยมศึกษา อายุ 14-17 ปี รางวัลชนะเลิศ อันดับที่ 1 เงินรางวัล 50,000.- บาท พร้อมโล่และประกาศนียบัตร , รางวัล ชนะเลิศ อันดับที่ 2 เงินรางวัล 30,000.-บาท พร้อมโล่และประกาศนียบัตร และรางวัลชนะเลิศ อันดับที่ 3 เงินรางวัล 20,000.- บาท พร้อมโล่และประกาศนียบัตร , ,รางวัลพิเศษ โล่พร้อมประกาศนียบัตร และเงินรางวัลจำนวน 20,000.-บาท จำนวน 2 รางวัล แบ่งเป็นพล็อตเรื่องดีเด่นและ เทคนิคยอดเยี่ยม นอกจากนี้มีรางวัลพิเศษอีก 20,000.- บาท สำหรับการสุ่มรายชื่อจากผู้เข้าร่วมโหวต,รวมรางวัลมูลค่าร่วม 1 ล้านบาท โดยผู้สนใจสามารถส่งใบสมัครได้ตั้งแต่บัดนี้ ถึง 31 มีนาคมนี้ ใบสมัครดาวน์โหลดจาก Facebook Fanpage : Amuse & Amaze Short Film Contest (Season 2) หมดเขตส่งผลงาน วันที่ 30 เมษายน 2561 พร้อมประกาศผลผู้เข้ารอบ 28 ทีม ในวันที่ 5 พฤษภาคม 2561 และประกาศผลผู้ชนะเลิศ ในวันที่ 9 พฤษภาคม 2561 นี้ โดยจะเริ่มออกอากาศเทปแรก ทาง ททบ.5 เสาร์ที่ 12 พฤษภาคม 2561 เวลา 10.45-10.55 น.
ช่อง 5 จับมือ องค์การพิพิธภัณฑ์วิทยาศาสตร์แห่งชาติ (อพวช.) จัดประกวดหนังสั้นภายใต้แนวคิด สนุก มหัศจรรย์ ที่พิพิธภัณฑ์วิทยาศาสตร์ ชิงเงินรางวัลกว่า 1ล้าน เพื่อจุดประกายความคิดสร้างสรรค์ 
ททบ.5,อพวช.,ประกวดหนังสั้น,หนังสั้นวิทยาศาสตร์,รายการสนุกมหัศจรรย์,ข่าวทั่วไป